Katy Perry

**Katheryn Elizabeth Hudson** (lindur me 25 Tetor te vitit 1984 ne Santa Barbara, Kaliforni, e njohur si **Katy Perry**) është një këngëtare dhe tekst shkruese e njohur amerikane. Ajo ka nisur te kendoje qe ne moshen 9 vjecare ne kishe, por Katy enderronte per me shume dhe e arriti kete gje. Ajo u be pjese e industrise se muzikes amerikane ne vitin 2001 me albumin e saj te pare te quajtur "Katy Hudson". Perry hyri ne klasifikimet boterore me te njohura me albumin a saj "One Of The Boys" ne vitin 2008, kur kenge si "I Kissed A Girl" dhe "Hot N Cold" debutuan ne vendin e pare dhe të tretë ne "Billboard Hot 100". Albumi i dyte i saj eshte quajtur edhe si nje nga albumet me te sukseshem te koheve moderne, sepse pervecse zuri vendin e pare per disa jave rrjesht ne "Billboard", 5 kenge te ketij albumi te publikuara njera pas tjetres, debutuan gjithashtu te parat ne shume vende te botes, duke e bere Katy Perry-n artisten e pare femer me 5 kenge te te njejtit album qe zene vendin e pare ne "Billboard Hot 100". Artisti i vetem qe mbart te njejtin rekord eshte Michael Jackon.

= Diskografia =

= Cmimet e Fituara =
Gjatë gjithë karrierës së saj, Perry ka fituar 5 çmime të “American Music Awards”, 14 çmime “People's Choice”, 4 “Guinness World Records”.  Në shtator 2012, Billboard e quajti atë "Gruaja e Vitit". Nga maji 2010 deri në shtator 2011, ajo kaloi një rekord total prej 69 javësh rresht në “Top 10” të Billboard Hot 100. Ajo mban rekordin e 18 këngëve qe kane zene vendin e pare  në “Dance Club Billboard”. Billboard gjithashtu e quajti atë artistja e 15-të më e suksesshëme e “Club Dance” e të gjitha kohërave. Në qershor të vitit 2015, kenga e saj "Dark Horse" u bë videoja e parë e një artisteje femër qe arrin 1 miliardë shikime ne “Vevo”. Muajin e ardhshëm, videoja e saj muzikore "Roar" gjithashtu arriti në 1 miliard shikime ne “Vevo”, duke e bërë atë artisten e parë ne bote që të ketë me shume se 1 klip me 1 miliard shikime. Perry u shpall “Top Global Female Recording Artist” ne 2013 nga “International Federation of the Phonographic Industry” (IFPI). Sipas “Recording Industry Association of America” (RIAA), ajo është artistja e tretë më e shitur në Shtetet e Bashkuara te Amerikes, me shitjet e certifikuara prej 91.5 milionë personash. Ajo gjithashtu u bë artistja e parë që të ketë tre këngë me certifikatat “Diamond” nga “RIAA” me "Dark Horse", "Firework" dhe "Roar". Keto tre kenge, gjithashtu "E.T.", "California Gurls" dhe "Hot n Cold" kanë shitur, secili mbi 5 milionë kopje dixhitale. Gjatë gjithë karrierës së saj, Perry ka shitur me shume se 125 milionë kenge në nivel global, dhe 40 milione albume, duke e bere Katy-n një nga artistet më të shitura muzikore të të gjitha kohërave. 

= Aktivitete te tjera =

### Filantropi 
parapamje|224x224px|Katy Perry ne eventin e organizuar nga UNICEF, ne dhjetor te 2013
Perry ka mbështetur organizata të ndryshme bamirëse gjatë karrierës së saj. Ajo ka kontribuar në organizatat që kanë për qëllim përmirësimin e jetës dhe mirëqenies së fëmijëve në veçanti. Në prill të vitit 2013, ajo iu bashkua UNICEF-it për të ndihmuar fëmijët në Madagaskar me arsim dhe ushqim. Më 3 dhjetor 2013 ajo u emërua zyrtarisht si ambasadore e vullnetit të mirë të UNICEF-it, me një fokus të veçantë në përfshirjen e të rinjve në punën e agjencisë për të përmirësuar jetën e fëmijëve dhe adoleshentëve më të prekshëm në botë. Nje pjese e madhe e fitimeve nga biletat për turneun e saj “Prismatic” kane shkuar ne “UNICEF”. Në shtator të vitit 2010, ajo ndihmoi në ndërtimin dhe projektimin e strehimit të fondacionit Boys Hope / Girls Hope për të rinjtë në Baltimore, Maryland së bashku me Raven-Symoné, Shaquille O'Neal, etj. Katy në qershor 2014, u bashkua me Staples Inc. për një projekt të titulluar "Make Roar Happen", i cili dhuroi 1 milion dollarë, dhe ishte një organizate që mbështeste mësuesit dhe ndihmonte me fonde shkollat ​​publike. 

### Politik 
Në prill 2014, ajo mbështeti publikisht Marianne Williamson në fushatën e saj për rrethin e 33-të kongresional të Kalifornisë duke marrë pjesë në një ngjarje të shtypit politik. Ajo pranoi Kamala Harris-n në zgjedhjet e Senatit të Shteteve të Bashkuara në Kaliforni. Perry gjithashtu mbështeti publikisht ish-sekretaren e shtetit Hillary Clinton ne zgjedhjet presidenciale të 2016. Ajo realizoi së bashku me Elton John një koncert për mbledhjen e fondeve për Clinton në Nju Jork në mars te vitit 2016. Katy gjithashtu foli dhe u shfaq në Konventën Kombëtare Demokratike 2016 në mbështetje të Clintonit. 
majtas|parapamje|193x193px|Katy Perry dhe Hillary Clinton tek koncerti "I Am With Her"

### Katy Perry Live: Witness World Wide 
“Katy Perry Live: Witness World Wide” ishte një transmetim katër-ditor i YouTube nga këngëtarja Katy Perry që u transmetua mes diteve 8 dhe 12 qershor te vitit 2017. Perry jetoi per 96 ore në një shtëpi të stilit “Big Brother”, e vrojtuar 24 ore nga kamerat per te promovuar albumin e saj të pestë, “Witness”. Transmetimi i ketij formati filloi më 8 qershor dhe përfundoi me një koncert pa pagese më 12 qershor në Los Anxhelos. 

Transmetimi live tregoi Perry-n teksa bënte aktivitete në shtëpi, duke përfshirë ngrënie, duke luajtur me qenin e saj Nugget, duke fjetur, si dhe momente të tjera që morën një sasi të madhe të vëmendjes së medias. Gjatë një sesioni terapeutik një orësh, Katy u bë shumë emocionale ndërsa tregoi jetën e saj, duke përfshirë problemet me alkoolin dhe marrëdhënien e saj me prindërit e saj. Ky transmetim u vezhgua nga mbi 49 milionë individe, te cilet ishin nga 190 vende të ndryshme. Katy Perry Live: Witness World Wide u vleresua me vendin e 9 nga revista “Time” ne klasifikimin e 10 tv show-ve me te mire amerikan per 2017-en.